
Subject: "YOUR FIRST EURES JOB"-ATOΜΙΚΗ ΑΝΑΖΗΤΗΣΗ ΑΜΟΙΒΟΜΕΝΗΣ ΕΡΓΑΣΙΑΣ ΓΙΑ ΝΕΟΥΣ 18-30 ΕΤΩΝ
 

Aγαπητοί συνεργάτες,
 

Σας ενημερώνουμε ότι η Commission στο πλαίσιο της Πρωτοβουλίας YOUTH ON THE MOVE και ΥΟUTH OPPORTUNITIES, σχεδιάζει προπαρασκευαστική δράση με τίτλο "your first EURES job", με σκοπό τη μείωση της ανεργίας μεταξύ των νέων στην Ε.Ε.
 

Για αυτό το σκοπό, για το 2012-2013, έχει προγραμματιστεί να μετακινηθούν 5.000 νέοι για να βρουν εργασία στο εξωτερικό για διάστημα τουλάχιστον έξι μηνών. Η δράση διαχωρίζεται από τα Προγράμματα ERASMUS, LdV και ΥOUTH, διότι πρόκειται για ατομική αναζήτηση πραγματικής αμοιβόμενης εργασίας.
Επιλέξιμοι να υποβάλουν αίτηση είναι νέοι 18-30 ετών, πολίτες της Ε.Ε. ή νόμιμοι κάτοικοι αυτής που αναζητούν εργασία εκτός της χώρας τους.
 

Η εν λόγω δράση χρηματοδοτεί μέρος των εξόδων πρώτης εγκατάστασης/ταξιδίου με ένα ενιαίο ποσό, το οποίο κυμαίνεται από 600 μέχρι και τα 1030 ευρώ, ανάλογα με τη χώρα προορισμού. 
Επίσης, δίδεται η δυνατότητα χρηματόδοτησης μέχρι του ποσού των 300 ευρώ για την μετάβαση των ενδιαφερομένων για συνέντευξη.
Χρηματοδότηση μπορεί να δοθεί επίσης σε μικρομεσαίες επιχειρήσεις  (επιχειρήσεις που απασχολούν μέχρι 250 άτομα προσωπικό), οι οποίες αναλαμβάνουν να προσφέρουν υποστήριξη για την περαιτέρω ένταξη των νέων αυτών στην χώρα προορισμού (λ.χ. μαθήματα γλώσσας, βοήθεια στην εγκατάσταση, υπηρεσίες coaching/mentoring, κ.α.)
 

Η αίτηση των φοιτητών και των επιχειρήσεων υποβάλλεται σε ενδιάμεσους φορείς.
Προς το παρόν, έχουν εγκριθεί τέσσερις ενδιάμεσοι φορείς από τη Γερμανία, Δανία, Ιταλία και Ισπανία αντίστοιχα.

 

Αυτό σημαίνει ότι οι νέοι που επιθυμούν να μετακινηθούν σε αυτές τις χώρες, μπορούν να υποβάλουν αίτηση ηλεκτρονικά σε αυτούς τους φορείς.
Οι ενδιάμεσοι φορείς για την υποβολή αίτησης των φοιτητών και των επιχειρήσεων μπορούν να αναζητηθούν στον ακόλουθο σύνδεσμο:

 

http://ec.europa.eu/social/yourfirsteuresjob
 

 

Επιπλέον, η Commission έχει ανακοινώσει σχετική πρόσκληση ενδιαφέροντος για φορείς που ενδιαφέρονται να λειτουργούν ως ενδιάμεσοι μεταξύ επιχειρήσεων και νέων που αναζητούν εργασία στο εξωτερικό. Η καταληκτική ημερομηνία υποβολής αιτήσεων για τους ενδιάμεσους φορείς είναι 20/9/2012.
 

 Επιλέξιμοι να υποβάλουν αίτηση είναι Δημόσιες Υπηρεσίες/Φορείς που προσφέρουν υπηρεσίες εύρεσης εργασίας, γραφεία διασύνδεσης Ιδρυμάτων Ανώτατης Εκπαίδευσης, Εμπορικά Επιμελητήρια, Δήμοι, κοινωνικοί εταίροι, κ.α.
Προσφέρεται χρηματοδότηση 95% των επιλέξιμων δαπανών.
 

 

Παρακαλούμε να ενημερώσετε τις Αρχές των Ιδρυμάτων σας, τα Γραφεία Διασύνδεσης καθώς και τους φοιτητές σας για τη νέα αυτή δυνατότητα που προσφέρεται.
 

Περισσότερες πληροφορίες σχετικά με την Πρόσκληση Ενδιαφέροντος για τους ενδιάμεσους φορείς θα βρείτε στον εξής δικτυακό τόπο: 

http://ec.europa.eu/social/main.jsp?catId=630&langId=en&callId=353&furtherCalls=yes
Με φιλικούς χαιρετισμούς,
 

 

Ελίνα Μαυρογιώργου
IKY/ Εθνική Μονάδα
L.L.P.-ERASMUS
210-3726388
elinamav@iky.gr
